Konkurso sąlygų 4 priedo

Kauno miesto savivaldybės nuosavybės

ir patikėjimo teise valdomų pastatų (ikimokyklinio ugdymo įstaigų) vidaus patalpų remonto darbų centralizuoto pirkimo preliminariosios sutarties

Nr. ...............

1 priedas

**Projektas**

**KAUNO MIESTO SAVIVALDYBĖS NUOSAVYBĖS IR PATIKĖJIMO TEISE VALDOMŲ PASTATŲ (IKIMOKYKLINIO UGDYMO ĮSTAIGŲ) VIDAUS PATALPŲ REMONTO DARBŲ CENTRALIZUOTO PIRKIMO PAGRINDINĖ SUTARTIS**

202.. m. ...................... .. d. Nr. ...................

Kaunas

***(Nurodyti Vartotojo pavadinimą)*** (toliau – Vartotojas), atstovaujama ***(nurodyti pareigas, vardą, pavardę)***, veikiančio pagal ***(nurodyti ir veikimo Vartotojo vardu pagrindą (pvz., įstatai / nuostatai, prokūra, įgaliojimas***), ir ***(nurodyti Rangovo pavadinimą***) (toliau – Rangovas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Rangovo vardu pagrindą (pvz., įstatai / nuostatai, prokūra, įgaliojimas)***, toliau Vartotojas ir Rangovas vadinami Šalimis, vadovaudamiesi (-osi) 202.. m. ........................ .. d. centralizuoto pirkimo preliminariąja sutartimi Nr. ............., sudarė šią sutartį (toliau – Sutartis).

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos (ir didžiąja raide rašomos) šios sąvokos:

1.1. **Darbai** – Preliminariojoje sutartyje nustatyta tvarka Rangovams pateiktame kvietime (Sutarties 1 priedas) nurodyti darbai.

1.2. **Darbų įkainiai** – Rangovo atnaujinto tiekėjų varžymosi metu pateikti įkainiai, nurodyti Sutarties 2 priede, arba Preliminariosios sutarties 2 priede nurodyti įkainiai, jei Sutartis sudaroma neatnaujinant tiekėjų varžymosi.

1.3. **Konkurso sąlygos** – Kauno miesto savivaldybės administracijos 2024 m. .......................... d. paskelbto Kauno miesto savivaldybės nuosavybės ir patikėjimo teise valdomų pastatų (ikimokyklinio ugdymo įstaigų) vidaus patalpų remonto darbų centralizuoto pirkimo atviro konkurso (pirkimo Nr. ....................) sąlygos.

1.4. **Mediana –** Nurodytiems darbuotojams mokama mėnesio darbo užmokesčio mediana, nurodyta Sutarties 2 priede, kuri privalo būti ne mažesnė kaip nurodyta Preliminariosios sutarties 2 priedo 2 punkte.

1.5. **Nurodyti darbuotojai** – Vartotojo nurodytas užduotis faktiškai atliksiantys darbuotojai, įskaitant ir subrangovų darbuotojus, tai Kauno miesto savivaldybės nuosavybės ir patikėjimo teise valdomų pastatų (ikimokyklinio ugdymo įstaigų) vidaus patalpų remonto darbus atliksiantys darbuotojai, įskaitant ir ypatingo statinio statybos vadovą (išskyrus Rangovo administracijos darbuotojus, vadovus, tiesiogiai neatliekančius perkamų Darbų), kurių sąrašas turi būti pateikiamas Vartotojui ne vėliau kaip per 3 (tris) darbo dienas nuo Sutarties įsigaliojimo, kaip nurodyta Sutarties 21.8 papunktyje.

1.6. **Sutartis** – Kauno miesto savivaldybės nuosavybės ir patikėjimo teise valdomų pastatų (ikimokyklinio ugdymo įstaigų) vidaus patalpų remonto darbų centralizuoto pirkimo pagrindinė sutartis, kurią sudaro Vartotojas ir Rangovas, vadovaudamiesi Preliminariosios sutarties nuostatomis.

1.7. **Pasiūlymas** – vadovaujantis Konkurso sąlygomis kiekvieno iš Rangovų parengtas ir Vartotojui nustatyta tvarka pateiktas įpareigojantis Rangovo pasiūlymas. Atsižvelgiant į kontekstą, Pasiūlymas taip pat reiškia kiekvieno iš Rangovų dalyvauti atnaujintame varžymesi pateiktą pasiūlymą, neprieštaraujantį Preliminariosios sutarties sąlygoms.

1.8. **Preliminarioji sutartis** – 202.. m. *(nurodyti mėnesį) (nurodyti dieną)* Kauno miesto savivaldybės nuosavybės ir patikėjimo teise valdomų pastatų (ikimokyklinio ugdymo įstaigų) vidaus patalpų remonto darbų centralizuoto pirkimo preliminarioji sutartis Nr. .......... *(nurodyti)*, kuri nustato sąlygas, taikomas Pagrindinėms sutartims, sudarytoms Preliminariosios sutarties galiojimo laikotarpiu.

1.9. **Šalis (Šalys)** – Vartotojas ir (ar) Rangovas arba teisėti jų teisių perėmėjai, veikiantys asmeniškai arba per tinkamai įgaliotus atstovus.

2. Kitos Sutartyje neapibrėžtos sąvokos suprantamos ir aiškinamos taip, kaip nustatyta Preliminariojoje sutartyje, Konkurso sąlygose ir teisės aktuose.

3. Preliminariojoje sutartyje nustatytas Šalių santykių dėl Darbų atlikimo reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Rangovas pareiškia ir garantuoja, kad:

4.1. Pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi;

4.2. jis turi visus leidimus, licencijas, kvalifikacijos atestatus, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

4.3. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams, tiekėjų kvalifikaciniams reikalavimams, aplinkos apsaugos vadybos sistemos standartų reikalavimams), dokumentai ir (ar) nurodymai, kuriuos Rangovas pateikė dalyvaudamas konkurse ar teikdamas Pasiūlymą dalyvauti atnaujintame tiekėjų varžymesi, Sutarties sudarymo metu ir (ar) kuriuos pateiks jos vykdymo metu, yra tikri, teisingi ir neprieštarauja teisės aktų reikalavimams;

4.4. Sutartį vykdys tik tokią teisę turintys asmenys;

4.5. Darbų atlikimo metu sukurtas materialus ir (ar) nematerialus rezultatas ir (ar) jo dalys nepažeis jokių trečiųjų asmenų teisių, nebus perduotas tretiesiems asmenims ir (ar) nebus panaudotas jokiais kitais tikslais negu Sutarties vykdymas.

5. Kiekviena iš Šalių įsipareigoja iš anksto, o nesant galimybės – nedelsdamos, bet ne vėliau kaip per 5 (penkias) darbo dienas, informuoti raštu viena kitą apie paaiškėjusį esamą ir (ar) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne.

**III SKYRIUS**

**SUTARTIES DALYKAS**

6. Rangovas įsipareigoja Sutartyje nustatytomis sąlygomis ir tvarka, savo lėšomis, rizika ir priemonėmis atlikti Darbus: *....................................................* ***(įrašyti objektą (-us), adresą (-us), statybos darbų rūšį, projekto (jei yra) pavadinimą ir kitas objekto svarbias charakteristikas)***ir perduoti juos Vartotojui, o Vartotojas įsipareigoja sudaryti sąlygas Rangovui Darbams atlikti, nenustatęs Darbų trūkumų arba Rangovui juos pašalinus per Vartotojo nurodytą terminą, priimti tinkamai, faktiškai, kokybiškai ir laiku atliktus Darbus ir už juos sumokėti Rangovui Sutarties V skyriuje nustatyta tvarka.

7. Šalys aiškiai susitaria, kad Rangovo prievolė atlikti Darbus pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

**IV SKYRIUS**

**SUTARTIES KAINA**

8. Pradinės Sutarties vertė yra ........................... Eur be pridėtinės vertės mokesčio (toliau – PVM).

Pradinės Sutarties vertė yra lygi Rangovo pasiūlymo kainai be PVM, apskaičiuotai sudauginus Rangovo atnaujinto tiekėjų varžymosi metu pateiktame Pasiūlyme nurodytus preliminarius Darbų kiekius ir Darbų įkainius (be PVM), neviršijančius Preliminariojoje sutartyje nustatytų atitinkamų Darbų įkainių (be PVM), arba sumai, gautai sudauginus Preliminariosios sutarties 2 priede nurodytus atitinkamų Darbų įkainius (be PVM) ir perkamų Darbų preliminarius kiekius, jei Sutartis sudaroma neatnaujinant tiekėjų varžymosi.

Rangovo pasiūlymo kaina yra .................... Eur su PVM.

9.Vertės, kurios gali atsirasti dėl peržiūros taikymo ir (ar) darbų kiekio (apimties) keitimo pagal VPĮ 89 straipsnio 1 dalies 2–5 punktuose ir 2 dalyje nustatytus atvejus, į pradinės Sutarties vertę nėra įtrauktos.

10. Darbų įkainiai ir jų preliminarūs kiekiai nurodyti Sutarties 2 priede. Į Darbų įkainius turi būti įskaičiuoti visi mokesčiai, išskyrus PVM, kuris nurodomas atskirai, ir visos su Darbų atlikimu susijusios medžiagų, paslaugų, įrangos, darbo jėgos, kitos Rangovo numatytos ir (ar) nenumatytos papildomos išlaidos. Rangovas neturi teisės reikalauti padengti jokių išlaidų, viršijančių Darbų įkainius.

Sutarties 2 priede nurodyti Darbų įkainiai yra fiksuoti, nustatyti visam Sutarties galiojimo laikui ir nekeičiami, išskyrus Darbų įkainių peržiūros atvejį, nurodytą Sutarties 11 punkte.

11. Darbų įkainiai Sutarties galiojimo laikotarpiu gali būti peržiūrimi tokiomis sąlygomis ir tvarka:

11.1. Dėl Darbų įkainių perskaičiavimo suinteresuota Šalis kreipiasi į kitą Sutarties Šalį raštu. Toks prašymas gali būti pateikiamas tik tuo atveju, jei Sutartis sudaryta iki Preliminariojoje sutartyje nustatyta tvarka Preliminariosios sutarties įkainių, nurodytų Preliminariosios sutarties 2 priede, perskaičiavimo ir Rangovas yra nebaigęs visų pagal Sutartį atliktinų Darbų.

Sutarties 2 priede nurodyti Darbų įkainiai perskaičiuojami (mažinami ar didinami) taikant tokį patį Valstybės duomenų agentūros (www.stat.gov.lt) kas mėnesį skelbiamo statybos sąnaudų elementų kainų indekso pagal statinių tipą „Negyvenamieji pastatai“ pokyčio koeficientą, kuris buvo taikytas perskaičiuojant Preliminariosios sutarties įkainius, nurodytus Preliminariosios sutarties 2 priede.

11.2. Perskaičiuoti Darbų įkainiai įforminami rašytiniu Šalių susitarimu ne vėliau kaip per 10 (dešimt) kalendorinių dienų nuo prašymo pateikimo dienos. Susitarimas padidinti ar sumažinti Darbų įkainius ir atitinkamai pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi.

11.3. Už Darbus, atliktus iki Darbų įkainių perskaičiavimo (pakeitimo) dienos, Vartotojas sumoka pagal iki Darbų įkainių perskaičiavimo galiojusius Darbų įkainius, o už Darbus, atliktus po Darbų įkainių perskaičiavimo (pakeitimo), Rangovui bus sumokama taikant Darbų įkainius po perskaičiavimo (pakeitimo).

11.4. Atlikus Darbų įkainių perskaičiavimą, patikslinama (didėja arba mažėja) pradinės Sutarties vertė.

12. Darbams taikytino PVM (jei taikomas) perskaičiavimas:

12.1. bet kuriuo Sutarties galiojimo laikotarpiu, kai Lietuvos Respublikos teisės aktais pakeičiamas Darbams taikomo PVM tarifo dydis;

12.2. PVM pokyčio dydis yra proporcingas PVM tarifo pokyčio dydžiui;

12.3. suinteresuota Šalis raštu kreipiasi į kitą Šalį dėl PVM tarifo perskaičiavimo. Susitarimai dėl Darbams taikytino PVM perskaičiavimo įforminami raštu, Šalių suderinami ir laikomi sudėtine Sutarties dalimi;

12.4. pasikeitęs Darbams taikytinas PVM tarifas taikomas tik tiems Darbams, kurie bus atliekami po teisės akto, kuriuo pakeičiamas PVM dydis, įsigaliojimo.

13. Sutarties 12 punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Rangovo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan., – tokius galimus pokyčius Rangovas turi įvertinti teikdamas Pasiūlymą ir tokiu atveju Darbams taikomas PVM nebus keičiamas.

14. Vykdant Sutartį, 2 priede nurodytas Darbų kiekis (apimtis) gali kisti, neviršijant Sutarties 8 punkte nurodytos pradinės Sutarties vertės. Vartotojas neįsipareigoja nupirkti Darbų už visą pradinės Sutarties vertę. Vartotojas turi teisę įsigyti mažesnį ar didesnį Sutartyje nurodytų Darbų kiekį (apimtį).

15. Galutinė kaina, kurią Vartotojas turi sumokėti Rangovui, priklausys nuo vykdant Sutartį faktiškai tinkamai atliktų Darbų kiekio. Už Darbus, kuriuos Rangovas atlieka savavališkai, nukrypdamas nuo Sutarties, neatlyginama.

**V SKYRIUS**

**ATSISKAITYMO TVARKA**

16. Pagal abiejų Šalių pasirašytus atliktų Darbų perdavimo ir priėmimo aktus Rangovas pateikia Vartotojui pasirašytą sąskaitą faktūrą, kurią Vartotojas, nenustatęs trūkumų, pasirašo per 10 (dešimt) darbo dienų nuo jos gavimo dienos.

17. Rangovas sąskaitą faktūrą privalo pateikti elektroniniu būdu:

17.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis elektroninėmis priemonėmis;

17.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrąja informacine sistema (SABIS) (interneto svetainė pasiekiama adresu <https://sabis.nbfc.lt/>);

17.3. Vartotojas elektronines sąskaitas faktūras priima ir apdoroja naudodamasis SABIS priemonėmis, išskyrus Lietuvos Respublikos viešųjų pirkimų įstatymo (toliau – VPĮ) 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

18. Vartotojas, neviršydamas Sutarties 2 priede nurodytų Darbų įkainių be PVM ir jiems taikomo PVM, sąskaitas faktūras už tinkamai, faktiškai, kokybiškai ir laiku atliktus Darbus apmoka per 30 kalendorinių dienų nuo jų gavimo dienos.

19. Vartotojas gali tiesiogiai atsiskaityti su subrangovais. Apie šią galimybę Vartotojas subrangovą informuoja atskiru pranešimu per 3 (tris) darbo dienas nuo informacijos iš Rangovo apie pasitelkiamą subrangovą gavimo dienos. Norėdamas pasinaudoti tiesioginio atsiskaitymo galimybe, subrangovas turi apie tai raštu ne vėliau kaip per 2 (dvi) darbo dienas informuoti Vartotoją. Tokiu atveju su Vartotoju, Rangovu ir subrangovu bus sudaroma trišalė sutartis, kurioje pateikiama tiesioginio atsiskaitymo su subrangovu tvarka, įskaitant teisę Rangovui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subrangovu pasirašymas nekeičia Rangovo atsakomybės dėl Sutarties vykdymo.

**VI SKYRIUS**

**DARBŲ ATLIKIMO TVARKA, ŠALIŲ ĮSIPAREIGOJIMAI**

20. Rangovas įsipareigoja visus Darbus pagal Sutartį atlikti iki ....... *arba* per .... mėn.nuo Sutarties įsigaliojimo dienos *(parenkamas vienas iš variantų).*

21. Rangovas įsipareigoja *(atsižvelgiant į atliekamų Darbų specifiką, paliekami reikalingi įsipareigojimai)*:

21.1. Darbus pradėti vykdyti per 3 (tris) darbo dienas nuo Sutarties įsigaliojimo dienos, jei 22.6 papunktyje nenurodyta kitaip (pvz., Darbus pradėti vykdyti vasaros laikotarpiu ar įstaigos atostogų metu);

21.2. ne vėliau kaip per 3 (tris) darbo dienas nuo Sutarties įsigaliojimo pateikti Vartotojui Darbų vykdymo grafiką *(papunktis taikomas, jei Sutarties 8 punkte nurodyta pradinės Sutarties vertė yra didesnė nei 20 000 Eur).* Darbų vykdymo grafike nurodyti pagrindinius Darbus, Darbų vykdymo vietos paruošimą Darbams, mechanizmų, įrangos, agregatų sumontavimą / išmontavimą, reikiamų konstrukcijų sumontavimą ir įrengimą, objekte vykdomų Darbų pradžią, tarpinius Darbų atlikimo terminus ir pabaigą, taip pat Darbų atidavimą Vartotojui, Darbų užbaigimą. Darbų vykdymo metu, neprieštaraujant Vartotojui, grafikas gali būti koreguojamas keičiant Darbų vykdymo seką, bet nekeičiant Darbų atlikimo termino;

21.3. Darbus atlikti vadovaudamasis Lietuvos Respublikos norminių aktų, taip pat teisėtų visuomenės, savivaldybių ir kitų valdžios organų reikalavimais, kurie yra susiję su Darbų atlikimu ir Vartotojo Rangovui pateikta informacija apie Vartotojo poreikius;

21.4. Darbams vykdyti naudoti tik tam tinkamą įrangą ir medžiagas, atlikdamas Darbus užtikrinti higienos ir darbų saugos reikalavimus, priešgaisrinę saugą ir ekologinę aplinkos apsaugą;

21.5. vadovaudamasis Lietuvos Respublikos statybos įstatymo nuostatomis ir užtikrindamas civilinę atsakomybę už padarytą žalą statytojui (Vartotojui) ir tretiesiems asmenims, būti apsidraudęs statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu (minimali draudimo suma negali būti mažesnė kaip 43 400 eurų vienam draudžiamajam įvykiui), galiojančiu visą Sutarties galiojimo terminą;

21.6. jeigu yra keli objekto savininkai, Darbus atlikti tik gavęs iš Vartotojo kitų objekto savininkų sutikimus atlikti Darbus;

21.7. Darbus atlikti savo lėšomis, ištaisyti visus Darbų trūkumus ir (ar) defektus, atsiradusius Darbų vykdymo metu ir (ar) garantiniu laikotarpiu, ne vėliau kaip per 5 (penkias) darbo dienas nuo jų paaiškėjimo ar Vartotojo pranešimo apie juos gavimo dienos. Defektais nelaikomi pažeidimai, kurie atsirado ne dėl Rangovo kaltės;

21.8. savo lėšomis nedelsdamas atlikti visus Darbus, kurių poreikis atsirado dėl Rangovo netinkamai atliekamų Darbų;

21.9. ne vėliau kaip per 3 (tris) darbo dienas nuo Sutarties įsigaliojimo, pateikti Vartotojui Nurodytų darbuotojų sąrašą, jame nurodant vardus, pavardes, gimimo datas, kiekvieno darbuotojo funkcijas (pareigas) vykdant šią konkrečią Sutartį ir jiems siūlomo mokėti darbo užmokesčio mėnesio Medianą. Rangovo sąraše Nurodytų darbuotojų Mediana turi būti ne mažesnė, kaip nurodyta Preliminariosios sutarties 2 priedo 2 punkte. Sutarties vykdymo metu, pasikeitus nurodytai informacijai, Rangovas nedelsdamas privalo informuoti Vartotoją ir pateikti atnaujintą Nurodytų darbuotojų sąrašą *(ši nuostata taikoma, jeigu Rangovui už socialinį kriterijų buvo paskirta daugiau kaip 0 balų)*;

21.10. visą Sutarties vykdymo laikotarpį mokėti Nurodytiems darbuotojams ne mažesnio nei .......... Eur dydžio darbo užmokesčio mėnesio Medianą *(nurodomas ne mažesnis nei Preliminariosios sutarties 2 priedo 2 punkte nurodytas dydis) (ši nuostata taikoma, jeigu Rangovui už socialinį kriterijų buvo paskirta daugiau kaip 0 balų)*.

Jei šiame papunktyje nurodyto Rangovo įsipareigojimo nevykdymo atvejis nustatomas daugiau kaip 2 (du) kartus ar Rangovas nevykdo Sutarties 21.9 ir (ar) 21.11 papunkčiuose nurodytų įsipareigojimų, Vartotojas turi teisę vienašališkai nutraukti Sutartį su tokiu Rangovu, nes tokie pažeidimai laikomi esminiais Sutarties pažeidimais *(ši nuostata taikoma, jeigu Rangovui už socialinį kriterijų buvo paskirta daugiau kaip 0 balų)*;

21.11. ne rečiau kaip 1 (vieną) kartą kas 3 (tris) mėnesius, jei Darbų atlikimo trukmė yra 3 (trys) arba ilgesnė nei 3 (trys) mėnesiai nuo Sutarties įsigaliojimo, arba kartu su Darbų perdavimo ir priėmimo aktu, jei Darbų atlikimo trukmė trumpesnė kaip 3 (trys) mėnesiai, pateikti Vartotojui informaciją, gautą iš Valstybinio socialinio draudimo fondo valdybos prie Socialinės apsaugos ir darbo ministerijos, apie Rangovo Nurodytiems darbuotojams mokamo darbo užmokesčio mėnesio Medianą *(ši nuostata taikoma, jeigu Rangovui už socialinį kriterijų buvo paskirta daugiau kaip 0 balų)*;

21.12. atsakyti už saugumą Darbų vykdymo zonoje Darbų vykdymo laikotarpiu;

21.13. ne vėliau kaip per 1 (vieną) darbo dieną nuo Vartotojo žodinio ir (ar) rašytinio prašymo gavimo dienos pateikti Vartotojui raštu informaciją apie Darbų atlikimo eigą ir (ar) pateikti Vartotojo nurodytus dokumentus, kurie reikalingi atliekamų ir (ar) atliktų Darbų rezultatui įvertinti;

21.14. visus objekto Darbų procesus vykdyti taip, kad esami statiniai, gaminiai, įranga ir kitas turtas, nepriklausomai nuo to, ar pastarieji priklauso Vartotojui ar trečiajam asmeniui, nebūtų be reikalo arba nederamai naudojami ar sugadinami, ir atlyginti žalą, padarytą Vartotojui ir (ar) tretiesiems asmenims dėl netinkamo Sutarties vykdymo, įskaitant nuostolius, teismo ir vykdymo išlaidas, priteistas teismo iš Vartotojo;

21.15. Sutartyje nustatyta tvarka perduoti atliktus Darbus Vartotojui pagal atliktų Darbų perdavimo ir priėmimo aktą (-us);

21.16. jei dėl nuo Rangovo nepriklausančių aplinkybių Darbų atlikimas per Vartotojo nurodytą terminą negalimas, nedelsdamas telefoninio ryšio priemonėmis ir ne vėliau kaip per 2 (dvi) darbo dienas nuo tokių aplinkybių atsiradimo raštu apie jas informuoti Vartotoją, pateikdamas minėtų aplinkybių įrodymus;

21.17. informuoti Vartotoją apie Sutarties vykdymo metu ketinamą pasitelkti naują ar ketinimą keisti esamą subrangovą, o jei keičiamas subrangovas, kurio pajėgumais Rangovas remiasi, – pateikti jo kvalifikaciją ir pašalinimo pagrindų nebuvimą patvirtinančius dokumentus;

21.18. *(Taikoma, kai Rangovo pasiūlymo kaina yra 20 000 Eur be PVM ar didesnė)*:

per 5 (penkias) darbo dienas nuo Sutarties pasirašymo dienos pateikti Vartotojui 5 (penkių) procentų nuo Sutarties 8 punkte nurodytos pradinės Sutarties vertės dydžio Sutarties įvykdymo užtikrinimą, išduotą banko, kredito unijos, kito turinčio teisę teikti šias paslaugas garantuotojo (toliau – ir garantas) ar draudimo bendrovės (toliau – ir laiduotojas), galiojantį iki sutartinių įsipareigojimų įvykdymo pabaigos (t. y. šio dokumento galiojimo terminas turi būti ne trumpesnis nei Darbų atlikimo ir atsiskaitymo už Darbus terminų suma), ir jo apmokėjimą patvirtinantį dokumentą (jeigu Rangovas pateikia draudimo bendrovės išduotą Sutarties įvykdymo užtikrinimą).

Sutarties užtikrinimu garantas (laiduotojas) privalo neatšaukiamai ir besąlygiškai įsipareigoti ne vėliau kaip per 15 (penkiolika) kalendorinių dienų nuo rašytinio pranešimo iš Vartotojo gavimo apie Rangovo Sutartyje nustatytų įsipareigojimų dalinį ar visišką jų nevykdymą arba netinkamą vykdymą ir (ar) Sutarties nutraukimą dėl Rangovo padaryto esminio Sutarties pažeidimo sumokėti Vartotojui Sutarties įvykdymo užtikrinimo sumą, pinigus pervesdamas į Vartotojo nurodytą sąskaitą. Garantas (laiduotojas) neturi teisės reikalauti, kad Vartotojas pagrįstų savo reikalavimą, negali užtikrinimo sumos išmokėjimo sieti su Vartotojo veiksmų įtaka Rangovo sutartinių įsipareigojimų vykdymui, Vartotojo ar trečiųjų asmenų patirtais nuostoliais. Jei teikiamas draudimo bendrovės išduotas dokumentas, jame turi būti nurodyta sąlyga, kad, esant prieštaravimų tarp šio dokumento teksto ir draudimo bendrovės taisyklių nuostatų, pirmumo teisė bus teikiama šio dokumento tekstui.

Vartotojas pranešime garantui (laiduotojui) nurodys, kad Sutarties įvykdymo užtikrinimo suma jam priklauso dėl to, kad Rangovas iš dalies ar visiškai neįvykdė Sutarties ir (arba) ji buvo nutraukta dėl Rangovo padaryto esminio Sutarties pažeidimo. Sutarties įvykdymo užtikrinimas, neatitinkantis šiame Sutarties skyriuje nustatytų reikalavimų, nebus priimamas.

Šiame papunktyje nustatytu terminu Rangovui nepateikus Sutarties sąlygas atitinkančio Sutarties įvykdymo užtikinimo, Sutartis neįsigalioja.

Sutarties įvykdymo užtikrinimas yra neatskiriama Sutarties dalis.

Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Vartotojas raštu pareikalauja Rangovo per 5 (penkias) darbo dienas nuo Vartotojo rašto gavimo dienos pateikti naują Sutarties įvykdymo užtikrinimą tokiomis pačiomis sąlygomis kaip ir ankstesnysis. Nurodytu terminu nepateikus reikalaujamo dokumento, Vartotojas turi teisę nutraukti Sutartį dėl esminio Sutarties pažeidimo.

Jei Rangovo pateikto Sutarties įvykdymo užtikrinimo galiojimas baigiasi anksčiau, nei įvykdyti visi Sutartyje nurodyti įsipareigojimai, ne vėliau kaip likus 5 (penkioms) darbo dienoms iki paskutinės pateikto Sutarties įvykdymo užtikrinimo galiojimo dienos Rangovas privalo pateikti naują arba pratęsti anksčiau pateiktą tokio paties dydžio Sutarties įvykdymo užtikrinimą ir jo apmokėjimą patvirtinantį dokumentą (jeigu pateikiamas draudimo bendrovės išduotas Sutarties įvykdymo užtikrinimo dokumentas). Rangovas privalo užtikrinti, kad Sutarties įvykdymo užtikrinimas nepertraukiamai galiotų iki visų sutartinių įsipareigojimų įvykdymo.

Jei Rangovas laiku (t. y. ne vėliau kaip likus 5 (penkioms) darbo dienoms iki paskutinės Sutarties įvykdymo užtikrinimo galiojimo dienos) nepateikia naujo ar pratęsto Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimo dokumentas), Vartotojas turi teisę kreiptis į garantuotoją (laiduotoją), pasinaudoti Sutarties įvykdymo užtikrinimu ir nutraukti Sutartį dėl esminio Sutarties pažeidimo;

21.19. užtikrinti, kad visą Sutarties vykdymo laikotarpį taikys Konkurso sąlygose nustatytus aplinkos apsaugos vadybos sistemos reikalavimus. Rangovas įsipareigoja ne rečiau kaip 1 (vieną) kartą kas 3 (tris) mėnesius, jei Darbų atlikimo trukmė yra 3 (trys) ar ilgesnė nei 3 (trys) mėnesiai, arba kartu su Darbų perdavimo ir priėmimo aktu, jei Darbų atlikimo trukmė trumpesnė kaip 3 (trys) mėnesiai, pateikti Vartotojui ataskaitą ir dokumentus, patvirtinančius, kad jis Sutarties vykdymo metu taiko Konkurso sąlygose nustatytus aplinkos apsaugos vadybos sistemos reikalavimus. Jei Rangovas nesilaiko šiame papunktyje nustatytų reikalavimų, tai laikoma esminiu Sutarties pažeidimu ir Vartotojas privalo vienašališkai nutraukti sutartį su Rangovu;

21.20. *(atsižvelgiant į atliekamų Darbų specifiką, įrašyti papildomus Rangovo įsipareigojimus)*.

22. Vartotojas įsipareigoja *(atsižvelgiant į atliekamų Darbų specifiką, paliekami reikiami įsipareigojimai)*:

22.1. pateikti Rangovui kitų objekto savininkų sutikimus atlikti Darbus *(taikoma, jei yra keli objekto savininkai)*;

22.2. prižiūrėti Rangovo atliekamus Darbus, kontroliuoti jų kokybę ir eigą (ar Rangovas Darbus atlieka laiku ir tinkamai), o pastebėjęs nukrypimų nuo Sutarties sąlygų ar kitokių trūkumų, pareikšti raštu apie juos Rangovui;

22.3. apžiūrėjęs Darbus ir nenustatęs atliktų Darbų trūkumų arba Rangovui per Vartotojo nurodytą terminą juos pašalinus, priimti pagal atliktų Darbų perdavimo ir priėmimo aktą Rangovo tinkamai atliktus Darbus;

22.4. už tinkamai, faktiškai, kokybiškai ir laiku atliktus Darbus sumokėti Rangovui Sutarties V skyriuje nustatyta tvarka ir terminais. Už darbus, kuriuos Rangovas atlieka savavališkai, nukrypdamas nuo Sutarties sąlygų, neatlyginama;

22.5. teikti Rangovui rašytinius pranešimus Rangovo Sutartyje nurodytu adresu ir (ar) el. paštu apie atsiradusius defektus garantinio termino metu, nurodydamas Darbų vietą, orientacinius Darbų kiekius ir jų ištaisymo terminą;

22.6. *(atsižvelgiant į atliekamus Darbus, įrašyti papildomus Vartotojo įsipareigojimus).*

23. Rangovas, tinkamai atlikęs Darbus, pateikia Vartotojui 2 (du) atliktų Darbų perdavimo ir priėmimo aktų egzempliorius, kurie per 10 (dešimt) darbo dienų nuo jų gavimo dienos suderinami ir, nenustačius trūkumų arba per Sutartyje nustatytą terminą pašalinus trūkumus, abiejų Šalių pasirašomi.

24. Darbai laikomi atlikti tinkamai, kai, Vartotojo paskirtam darbuotojui nenustačius trūkumų (netikslumų), atliktų Darbų perdavimo ir priėmimo aktą pasirašo abi Šalys.

25. Galiojant Sutarčiai Šalys įsipareigoja visapusiškai bendradarbiauti, pateikti atsakymus į paklausimus, kitą Darbams tinkamai atlikti reikiamą informaciją.

**VII SKYRIUS**

**ŠALIŲ TEISĖS IR ATSAKOMYBĖ**

26. Vartotojas:

26.1. atsako už atsiskaitymą su Rangovu Sutarties V skyriuje nustatyta tvarka;

26.2. Rangovo reikalavimu moka jam 0,02 (dviejų šimtųjų) proc. dydžio delspinigius nuo sąskaitoje faktūroje nurodytos sumos be PVM už kiekvieną uždelstą atsiskaityti dieną;

26.3. turi teisę reikalauti, kad Rangovas pateiktų informaciją apie Darbų atlikimo eigą ir (ar) pateikti Vartotojo nurodytus dokumentus, kurie reikalingi atliekamų ir (ar) atliktų Darbų rezultatui įvertinti;

26.4. turi teisę reikalauti, kad Rangovas pašalintų Darbų trūkumus ir (ar) defektus, atsiradusius Darbų vykdymo metu ir (ar) garantiniu laikotarpiu;

26.5. turi teisę nepriimti ir (ar) nepasirašyti Darbų perdavimo ir priėmimo aktų ir (ar) sąskaitų faktūrų ir nemokėti už Darbus, kol nebus pašalinti atliktų Darbų trūkumai ir (ar) defektai;

26.6. turi teisę Sutartyje nurodytais atvejais nutraukti Sutartį;

26.7. negali pirkti Darbų už didesnes sumas, nei nurodyta Sutarties 8 punkte, išskyrus VPĮ 89 straipsnio 1 dalies 2–5 punktuose ir 2 dalyje nustatytus atvejus;

26.8. raštu dėl pasikeitusių aplinkybių, kai dėl jų negalima tęsti Darbų (kai jos tampa žinomos po Sutarties sudarymo ir kai Rangovas nebuvo prisiėmęs jų atsiradimo rizikos), gali bet kada nurodyti Rangovui sustabdyti visų Darbų vykdymą: ne ilgesniam nei 1 (vieno) mėnesio laikotarpiui dėl aplinkybių, nurodytų Sutarties 26.8.1–26.8.9 papunkčiuose, nurodydamas (jeigu įmanoma) sustabdymo trukmę dienomis. Į Darbų atlikimo laikotarpį Darbų atlikimo sustabdymo laikotarpis neįskaitomas.

Aplinkybės, dėl kurių gali būti stabdomi Darbai, yra:

26.8.1. papildomi statinio tyrinėjimai, kurie nebuvo numatyti, bet kuriuos būtina atlikti;

26.8.2. papildomos projektavimo paslaugos, be kurių negalima įgyvendinti Sutarties;

26.8.3. trečiųjų šalių įtaka;

26.8.4. sustabdytas finansavimas arba trūksta finansavimo lėšų;

26.8.5. laiku neatlaisvinta Darbų vieta;

26.8.6. būtinas papildomas laikas įvykdyti papildomų darbų viešąjį pirkimą;

26.8.7. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis;

26.8.8. fizinės kliūtys arba kitos nei gamtinės fizinės sąlygos, su kuriomis vykdant Darbus susidurta statybvietėje, ir tų kliūčių ar sąlygų Rangovas nebūtų galėjęs pagrįstai numatyti;

26.8.9. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris Rangovas (pandemija, karantinas ir pan.).

Sustabdyti Darbai neatliekami iki Darbų vykdymo atnaujinimo. Darbai atnaujinami pagal rašytinį Vartotojo nurodymą, išnykus aplinkybėms, dėl kurių jie buvo sustabdyti. Atnaujinus Darbų vykdymą, Darbai atliekami per jiems likusį laikotarpį (laiką), kuris buvo likęs iki sustabdymo.

Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos, užtikrinti žmonių saugą statybvietėje ir išvengti aplinkos taršos;

26.9. bet kuriuo Sutarties galiojimo metu gali tikrinti Rangovo atliekamus Darbus, kontroliuoti jų kokybę ir tai, ar Darbai atliekami laiku ir tinkamai, o pastebėjęs nukrypimų nuo Sutarties sąlygų ar kitokių trūkumų pareikšti raštu apie juos Rangovui. Kilus ginčui dėl Darbų kokybės ir Šalims nesusitarus, Šalys pasilieka teisę kviesti nepriklausomus ekspertus, kurių išlaidas turės apmokėti Šalis, kurios nenaudai bus priimtas sprendimas;

26.10. turi teisę Sutarties vykdymo metu raštu inicijuoti specialisto (-ų) arba subrangovo (-ų), kuris (-ie) netinkamai atlieka Sutartyje nurodytas pareigas, pakeitimą, nurodydamas tokio prašymo motyvus;

26.11. turi teisę skaičiuoti 0,02 (dviejų šimtųjų) proc. dydžio delspinigius nuo 8 punkte nurodytos Pradinės Sutarties vertės už kiekvieną uždelstą dieną ir reikalauti iš Rangovo juos sumokėti per 5 (penkias) darbo dienas nuo Vartotojo reikalavimo gavimo dienos, jeigu Rangovas neatlieka Darbų per Sutartyje ir Darbų vykdymo grafike *(jeigu Darbų vykdymo grafikas reikalaujamas)* nustatytą terminą arba per Sutarties 21.7 papunktyje nustatytą terminą nepašalina nustatytų Darbų trūkumų;

26.12. turi teisę pasinaudoti Rangovo Sutarties įvykdymo užtikrinimu *(jei jis buvo reikalaujamas)*, jei Rangovas nevykdo (neįvykdė) ir (ar) netinkamai vykdo (įvykdė) sutartinius įsipareigojimus;

26.13. turi teisę bet kuriuo Sutarties vykdymo metu patikrinti, ar Rangovas laikosi Sutarties 21.10 papunktyje nurodyto įsipareigojimo, ir kreiptis į kompetentingas institucijas (Valstybinio socialinio draudimo fondo valdyba prie Socialinės apsaugos ir darbo ministerijos), kad gautų visą reikiamą informaciją apie mokamo darbo užmokesčio mėnesio medianą Nurodytiems darbuotojams. Jeigu Valstybinio socialinio draudimo fondo valdyba prie Socialinės apsaugos ir darbo ministerijos Vartotojui nepateikia prašomos informacijos, informaciją Vartotojui apie Rangovo Nurodytiems darbuotojams mokamo darbo užmokesčio mėnesio medianą turi pateikti pats Rangovas, prieš tai kreipęsis į minėtą instituciją dėl Vartotojo prašomos informacijos išdavimo. Tuo atveju, jei nustatoma, kad Rangovas nesilaiko įsipareigojimų, nurodytų Sutarties 21.10 papunktyje, ar nepateikia šiame papunktyje ar 21.11 papunktyje nurodytos informacijos Vartotojui, Vartotojas privalo reikalauti iš Rangovo, o Rangovas privalo sumokėti Vartotojui 2 000 Eur baudą už kiekvieną pažeidimo mėnesį, taip pat jeigu Nurodytų darbuotojų sąraše nebelieka darbuotojų (pvz., darbuotojai pakeičiami į asmenis, su kuriais nėra sudarytos darbo sutartys);

26.14. turi teisę gauti ataskaitą ir dokumentus, patvirtinančius, kad Rangovas Sutarties vykdymo metu taiko Konkurso sąlygose nustatytus aplinkos apsaugos vadybos sistemos reikalavimus, kaip nurodyta Sutarties 21.19 papunktyje.

27. Rangovas:

27.1. atsako už Sutartimi prisiimtų įsipareigojimų vykdymą kokybiškai ir laiku;

27.2. garantuoja Darbų, tarp jų Darbams naudojamų medžiagų, įrangos kokybę.

27.3. Vartotojui pareikalavus, privalo raštu pateikti informaciją apie Darbų atlikimo eigą ir (ar) pateikti Vartotojo nurodytus dokumentus, kurie reikalingi atliekamų ir (ar) atliktų Darbų rezultatui įvertinti;

27.4. turi teisę savo Sutarties įsipareigojimams vykdyti pasitelkti subrangovus ir atsako už jų prievolių vykdymą ar netinkamą vykdymą. Ne vėliau negu Sutartis pradedama vykdyti turi pranešti Vartotojui tuo metu žinomų subrangovų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subrangovus. Rangovas atsako už Subrangovų (jei tokie yra pasitelkiami) prievolių vykdymą ar netinkamą vykdymą;

27.5. gali Sutarties vykdymo metu pakeisti (Vartotojui pareikalavus – privalo pakeisti) Subrangovus arba pasitelkti naujus. Apie tai Rangovas turi informuoti Vartotoją, nurodydamas Subrangovo pakeitimo ar pasitelkimo priežastis. Pakeisti ar nauji Subrangovai privalo pateikti Sutarčiai vykdyti privalomus (jei tokių yra) atestatus, leidimus, licencijas, patirtį ir pan., o jei keičiamas Subrangovas, kurio pajėgumais Rangovas remiasi, privalo pateikti ir Subrangovo pašalinimo pagrindų nebuvimą patvirtinančius dokumentus. Gavęs tokį pranešimą ir privalomus pateikti Subrangovo dokumentus, Vartotojas kartu su Rangovu, jei nėra subrangovo pašalinimo pagrindų, o kiti privalomi pateikti Subrangovo dokumentai yra tinkami, per 5 (penkias) darbo dienas sudaro susitarimą dėl Subrangovų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Subrangovas gali pradėti vykdyti Darbus tik Rangovui kartu su Vartotoju sudarius minėtą susitarimą. Rangovas negali vienašališkai keisti ar pasitelkti naujų Subrangovų, apie tai neinformavęs Vartotojo ir tokio pakeitimo neįforminęs susitarimu dėl Sutarties pakeitimo, nes tai laikoma esminiu Sutarties sąlygų pažeidimu ir tokiu atveju Vartotojas turi teisę vienašališkai nutraukti Sutartį. Jei pasitelkto esamo Subrangovo, kurio pajėgumais Rangovas remiasi, ar pakeisto Subrangovo, kurio pajėgumais Rangovas remiasi, padėtis atitinka bent vieną pagal VPĮ 46 straipsnį nustatytą pašalinimo pagrindą, Vartotojas reikalauja, kad Rangovas per Vartotojo nustatytą terminą pakeistų minėtą Subrangovą reikalavimus atitinkančiu subrangovu. Jei Rangovas neranda kito lygiaverčio subrangovo, Vartotojas turi teisę vienašališkai nutraukti Sutartį su tokiu Rangovu;

27.6. privalo užtikrinti, kad Darbus atliks reikiamos kvalifikacijos specialistai, nurodyti prie Sutarties pridedamame sąraše. Jei Sutarties vykdymo metu būtina keisti sąraše nurodytus specialistus (kai tai susiję su Sutartyje nurodytų asmenų liga, darbo santykių su jais nutraukimu ir kitomis panašiomis aplinkybėmis), Rangovas apie tai turi nedelsdamas pranešti raštu Vartotojui ir, raštu suderinęs su Vartotoju, pakeisti juos lygiaverčiais (ne žemesnės kvalifikacijos) specialistais. Jei Rangovas neranda kito lygiaverčio specialisto, Vartotojas turi teisę vienašališkai nutraukti Sutartį;

27.7. turi teisę gauti Sutartyje nurodytą užmokestį už kokybiškai atliktus Darbus ir reikalauti, kad Vartotojas vykdytų kitus Sutartimi prisiimtus įsipareigojimus;

27.8. turi teisę reikalauti iš Vartotojo 0,02 proc. dydžio delspinigių nuo atitinkamoje sąskaitoje faktūroje nurodytos sumos be PVM už kiekvieną uždelstą dieną, jeigu Vartotojas už tinkamai, faktiškai, kokybiškai ir laiku atliktus Darbus nesumoka Rangovui Sutarties V skyriuje nustatytais terminais;

27.9. nepašalinęs Darbų trūkumų per Sutarties 21.7 papunktyje nurodytą terminą ir (ar) neatlikęs Darbų Sutarties 20 punkte nustatytu terminu, moka Vartotojui 0,02 proc. dydžio delspinigius nuo Sutarties 8 punkte nurodytos pradinės Sutarties vertės už kiekvieną pavėluotą dieną;

27.10. moka Vartotojui 2 000 Eur dydžio baudą, kaip nurodyta Sutarties 26.13 papunktyje;

27.11. privalo užtikrinti, kad visi Statybvietėje esantys fiziniai asmenys turėtų skaidriai dirbančių asmenų identifikavimo kodus (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemones ir juos pateiktų Lietuvos Respublikos statybos įstatymo 221 straipsnio 1 ir 2 dalyse nustatytais atvejais ir tvarka.

28. Šalis, dėl kurios neteisėto veikimo ir (ar) neveikimo kita Šalis ir (ar) tretieji asmenys patyrė žalą (nuostolius), kurios nepadengia Šalies pažeidėjos sumokėtos netesybos (baudos, delspinigiai), įsipareigoja nedelsdama, tačiau bet kokiu atveju ne vėliau kaip per 5 (penkias) dienas nuo atitinkamo prašymo gavimo dienos, visiškai kompensuoti kitos Šalies ir (ar) trečiųjų asmenų patirtą žalą (nuostolius).

29. Jei viena iš Šalių nevykdo arba netinkamai vykdo Sutartyje nustatytus įsipareigojimus, kita Šalis turi teisę reikalauti nedelsiant, tačiau bet kokiu atveju ne vėliau kaip per 5 (penkias) dienas nuo atitinkamo prašymo gavimo dienos, sumokėti Sutartyje numatytas netesybas (baudas, delspinigius). Netesybų (delspinigių, baudų) sumokėjimas neatleidžia Šalių nuo atitinkamų įsipareigojimų įvykdymo, išskyrus teisės aktuose numatytus atvejus.

30. Šalis neatsako už Sutartyje nustatytų įsipareigojimų neįvykdymą arba netinkamą įvykdymą, jeigu tai įvyko dėl kitos Šalies kaltės.

31. Rangovui vengiant vykdyti sutartinius įsipareigojimus, Vartotojas turi teisę Sutartyje nustatyta tvarka vienašališkai nutraukti Sutartį ir organizuoti naujas Sutarties sudarymo procedūras.

**VIII SKYRIUS**

**SUTARTIES GALIOJIMAS, KEITIMAS, NUTRAUKIMAS**

32. *(Taikoma, kai Rangovo pasiūlymo kaina be PVM yra mažesnė nei 20 000 Eur):*

jei sudaroma elektroninė Sutartis, ji įsigalioja, kai Sutarties Šalys ją pasirašo kvalifikuotais elektroniniais parašais;

jei sudaroma popierinė Sutartis, ji įsigalioja, kai ją fiziniais parašais pasirašo Šalys ir patvirtina antspaudais, jei antspaudą Sutarties Šalis turėti privalo.

Popierinė Sutartis sudaroma dviem vienodą teisinę galią turinčiais egzemplioriais – po vieną abiem Šalims.

Sutartis galioja ............... mėnesių (arba iki ............... ) *(nurodyti terminą)* arba iki Sutarties nutraukimo. Sutarties galiojimo pasibaigimas neatleidžia Šalių nuo visų sutartinių įsipareigojimų įvykdymo.

32. *(Taikoma, kai Rangovo pasiūlymo kaina be PVM yra 20 000 Eur ar didesnė):*

jei sudaroma elektroninė Sutartis, ji įsigalioja, kai Sutarties Šalys ją pasirašo kvalifikuotais elektroniniais parašais ir Rangovas pateikia Sutarties 21.18 papunktyje nustatyto dydžio ir kitas Sutarties sąlygas atitinkantį Sutarties įvykdymo užtikrinimą, išduotą banko ar kredito unijos, ar draudimo bendrovės, ar kito turinčio teisę verstis šia veikla garantuotojo, ir jo apmokėjimą patvirtinantį dokumentą (jeigu pateikiamas draudimo bendrovės išduotas Sutarties įvykdymo užtikrinimas). Nepateikus Sutarties sąlygas atitinkančio Sutarties 21.18 papunktyje nurodyto Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimas), Sutartis laikoma neįsigaliojusia;

jei sudaroma popierinė Sutartis, ji įsigalioja, kai ją pasirašo Šalys ir patvirtina antspaudais, jei antspaudą Sutarties Šalis turėti privalo, ir Rangovas pateikia Sutarties 21.18 papunktyje nustatyto dydžio ir kitas Sutarties sąlygas atitinkantį Sutarties įvykdymo užtikrinimą, išduotą banko ar kredito unijos, ar draudimo bendrovės, ar kito turinčio teisę verstis šia veikla garantuotojo, ir jo apmokėjimą patvirtinantį dokumentą (jeigu pateikiamas draudimo bendrovės išduotas Sutarties įvykdymo užtikrinimas).

Atlikus šiuos veiksmus, Sutarties įsigaliojimo diena laikytina Sutarties įvykdymo užtikrinimo pateikimo diena.

Nepateikus Sutarties sąlygas atitinkančio Sutarties 21.18 papunktyje nurodyto Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimas), Sutartis laikoma neįsigaliojusia.

Popierinė Sutartis sudaroma dviem vienodą teisinę galią turinčiais egzemplioriais – po vieną abiem Šalims.

Sutartis galioja .................... mėnesių (arba iki ...............) *(nurodyti terminą)* arba iki Sutarties nutraukimo. Sutarties galiojimo pasibaigimas neatleidžia Šalių nuo visų sutartinių įsipareigojimų įvykdymo.

33. Sutarties sąlygos Sutarties galiojimo laikotarpiu gali būti keičiamos Sutartyje ir VPĮ 89 straipsnyje nustatytais atvejais ir tvarka.

34. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą nesutinkanti kita Šalis motyvuotai atsako per 5 (penkias) darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis.

35. Sutartis gali būti nutraukiama Šalių susitarimu arba Lietuvos Respublikos civilinio kodekso nustatyta tvarka.

36. Vartotojas turi teisę vienašališkai nutraukti Sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų.

37. Kiekviena Šalis turi teisę vienašališkai nutraukti Sutartį, pranešusi kitai Šaliai raštu apie Sutarties nutraukimą prieš 14 (keturiolika) kalendorinių dienų, jeigu kita Šalis neįvykdo arba netinkamai vykdo Sutartimi prisiimtus įsipareigojimus. Vartotojas gali bet kuriuo šiame punkte išvardintu atveju arba aplinkybėmis, prieš 14 (keturiolika) kalendorinių dienų apie tai pranešęs Rangovui, nutraukti Sutartį dėl šių esminių Sutarties pažeidimų.

Esminiu Sutarties pažeidimu laikoma, jeigu:

37.1. Rangovas nepradeda laiku vykdyti Darbų *(nevykdo Darbų pagal Darbų vykdymo grafiką (jeigu Darbų vykdymo grafiko reikalaujama)* ir, Vartotojui pareikalavus juos vykdyti, per Vartotojo nurodytą terminą nepradeda jų vykdyti arba Darbus atlieka taip lėtai, kad yra akivaizdu, jog juos baigti per Sutarties 20 punkte nurodytą terminą yra neįmanoma;

37.2. Rangovas neįvykdo arba netinkamai vykdo Sutartimi prisiimtus įsipareigojimus ir po Vartotojo reikalavimo per Vartotojo nurodytą terminą toliau netinkamai vykdo ar nevykdo sutartinių įsipareigojimų;

37.3. Rangovas nesilaiko Sutartyje nustatytos specialistų pasitelkimo / keitimo tvarkos, nustatytos Sutarties 27.6 papunktyje;

37.4. Sutartį vykdo Sutarties vykdymui reikiamos kvalifikacijos ir teisės vykdyti Sutartyje nurodytus Darbus neturintys asmenys;

37.5. *(Taikoma, kai Rangovo pasiūlymo kaina be PVM yra 20 000 Eur ar didesnė):*

Rangovas nepateikia naujo Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimo dokumentas), kaip nustatyta Sutarties 21.18 papunktyje, ir / arba nepratęsia Sutarties įvykdymo užtikrinimo;

37.6. Rangovas vienašališkai pakeičia ar pasitelkia naujus subrangovus, apie tai neinformavęs Vartotojo ir tokio pakeitimo neįforminęs susitarimu dėl Sutarties pakeitimo;

37.7. Vartotojas vėluoja apmokėti Rangovo tinkamai pateiktas sąskaitas faktūras daugiau nei 60 kalendorinių dienų nuo jų gavimo dienos;

37.8. Rangovas nevykdo įsipareigojimų, susijusių su Mediana, kaip nurodyta Sutarties 21.9–21.11 ir 26.13 papunkčiuose;

37.9. Rangovas nevykdo įsipareigojimų, susijusių su aplinkos apsaugos vadybos sistemos reikalavimais, kaip nurodyta Sutarties 21.19 papunktyje;

37.10. kitais Sutartyje nurodytais atvejais.

38. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

39. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis.

40. Šalis turi nedelsdama, t. y. ne vėliau kaip per 3 (tris) darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

41. Jeigu nenugalimos jėgos aplinkybės tęsiasi ilgiau kaip 3 (tris) mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**X SKYRIUS**

**KITOS SĄLYGOS**

42. Visa informacija, gauta prieš sudarant Sutartį ar vykdant ją, yra konfidenciali ir be kitos Šalies sutikimo tretiesiems asmenims neatskleidžiama.

43. Iškilusius nesutarimus Šalys sprendžia tarpusavio susitarimu, nesusitarusios – Lietuvos Respublikos įstatymų nustatyta tvarka, teisme pagal Vartotojo buveinės vietą.

44. Vykdydamos Sutartį, Šalys vadovaujasi Lietuvos Respublikos įstatymais, kitais Lietuvos Respublikos teisės aktais ir Sutarties sąlygomis.

45. Šalys įsipareigoja per 3 darbo dienas informuoti viena kitą, pasikeitus Šalių juridiniams adresams, bankų rekvizitams. Šalis, neįvykdžiusi šio įsipareigojimo, negali reikšti pretenzijų dėl kitos Šalies veiksmų, atliktų pagal paskutinius jai žinomus kitos Šalies duomenis.

46. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies išankstinio rašytinio sutikimo.

47. Sutarties atsakingi asmenys, paskirti Vartotojo vadovo 20... m. ........... d. įsakymu Nr. ........., atsakingi už Sutarties vykdymą ir jos pakeitimų (jei tokių bus) paskelbimą *(nurodyti vardą, pavardę, pareigas).*

48. Visi pagal Sutartį pateikiami pranešimai turi būti rašytiniai ir siunčiami elektroniniu paštu, arba registruotu paštu, per kurjerį ar įteikiami asmeniškai šiais adresais:

Vartotojui – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LT-\_\_\_\_\_ Kaunas;

Rangovui – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

49. Prie Sutarties pridedami dokumentai:

49.1. Kvietimo pateikti pasiūlymus atnaujinto tiekėjų varžymosi metu pagal *(nurodyti datą ir Nr.)* Kauno miesto savivaldybės nuosavybės ir patikėjimo teise valdomų pastatų (ikimokyklinio ugdymo įstaigų) vidaus patalpų remonto darbų centralizuoto pirkimo preliminariąją sutartį Nr. ................. (su priedais) kopija (1 priedas), ..... l.;

49.2. Darbų kiekiai ir fiksuoti įkainiai, Mediana (2 priedas), ..... l.;

49.3. Rangovo atnaujinto tiekėjų varžymosi metu pateikto pasiūlymo (su priedais) kopija, ..... l.;

49.4. Rangovo vadovaujančių darbuotojų (specialistų) ir asmenų, atsakingų už sutarties vykdymą, sąrašas, ..... l.;

49.5. Nurodytų darbuotojų sąrašas, ..... l.;

49.6. Subrangovų ir jiems perduodamų atlikti darbų sąrašas (pridedama, jei yra pasitelkiami subrangovai);

49.7. Darbų vykdymo grafiko kopija (pridedama, jei yra reikalaujamas darbų vykdymo grafikas);

49.8. Sutarties įvykdymo užtikrinimas (pridedama, jei reikalaujama), ..... l.

**XI SKYRIUS**

**ŠALIŲ JURIDINIAI ADRESAI IR BANKO REKVIZITAI**

|  |  |
| --- | --- |
| **Vartotojas**  Pavadinimas  Kodas  Adresas  Atsisk. sąsk.  Bankas  Banko kodas 40100  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (data) | **Rangovas**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (data) |